En 25-årig mand truede i nat sine naboer, fordi han var utilfreds med høj musik fra deres lejlighed.

En 25-årig mand truede i nat sine naboer i en opgang i Vangen i Nørresundby. Naboerne hørte høj musik ved midnatstid, og det udløste tilsyneladende vrede hos den 25-årige mand. Manden troppede op i naboernes lejlighed, hvor fire personer var til stede, og truede dem med en brødkniv. Efter en kortere diskussion forlod den 25-årige mand lejligheden, men vendte kort efter tilbage igen - denne gang med en pistol. Manden truede to af personerne i lejligheden. Naboerne tilkaldte politiet, som hurtigt var på stedet og fik fat i manden. Politiet fandt brødkniven, men pistolen var der ikke til at finde. Politiet gætter på, at det har været en splatterpistol, altså af legetøj. Politiet tog den 25-årige mand med på stationen. Han var påvirket af alkohol, så han har sovet rusen ud i detentionen i nat. Han vil blive afhørt i løbet af formiddagen.